จ.เพชรบูรณ์  Kick off  โครงการ "ไทยนิยม ยั่งยืน" ขับเคลื่อนการพัฒนาประเทศ
จังหวัดเพชรบูรณ์  Kick off  โครงการ "ไทยนิยม ยั่งยืน" ขับเคลื่อนการพัฒนาประเทศ

นายพิบูลย์ หัตถกิจโกศล ผู้ว่าราชการจังหวัดเพชรบูรณ์ พร้อมด้วย นายเสรี หอมเกษร นายอำเภอเมืองเพชรบูรณ์ ทีมขับเคลื่อนการพัฒนาประเทศตามโครงการไทยนิยมยั่งยืนระดับตำบล และส่วนราชการที่เกี่ยวข้อง ลงพื้นที่ หมู่ 19 ตำบลท่าพล อำเมืองเพชรบูรณ์ จังหวัดเพชรบูรณ์ Kick off ขับเคลื่อนโครงการ "ไทยนิยม ยั่งยืน" สร้างการรับรู้ยุทธศาสตร์การพัฒนาประเทศ พร้อม รับฟังปัญหา และความต้องการของประชาชน  โดยนายพิบูลย์ หัตถกิจโกศล ผู้ว่าราชการจังหวัดเพชรบูรณ์ กล่าวว่า จังหวัดเพชรบูรณ์ ได้ดำเนินการ Kick off โครงการ "ไทยนิยม ยั่งยืน"  ซึ่งให้ทุกอำเภอพบปะประชาชน ตำบลละ 1 หมู่บ้าน นำร่อง และหลังจากนี้จะจัดโปรแกรมออกพบปะประชาชนทุกวันตลอดระยะเวลา1 เดือน ตั้งแต่วันที่ 21 กุมภาพันธ์ - 20 มีนาคม 2561 เพื่อทำความเข้าใจพี่น้องประชาชนว่ารัฐบาลได้ดำเนินการอย่างไรบ้าง ในการที่จะทำให้ชีวิตความเป็นอยู่ของประชาชนดีขึ้น และนอกจากเป็นการลงสร้างการรับรู้แล้ว ยังลงไปแก้ปัญหาในเรื่องบัตรสวัสดิการแห่งรัฐ และรับทราบความต้องการของพี่น้องประชาชนในระดับพื้นที่ ที่จะดำเนินโครงการในแต่ละหมู่บ้าน ให้เป็นไปตามความต้องการของประชาชน ซึ่งทั้งหมดจะต้องดำเนินด้วยความโปร่งใส และเกิดประโยชน์อย่างแท้จริง และหลังจากการ Kick off  ในวันนี้จะมีการขับเคลื่อนอีกสามรอบ เพื่อให้ประชาชนได้เข้าใจที่รัฐบาลได้กำหนดหลักในการดำเนินการเพื่อการมีส่วนร่วมในการพัฒนาประเทศไทยตามโครงการ ไทยนิยม ยั่งยืน 10 ข้อ ประกอบด้วย สัญญาประชาคมผูกใจไทยเป็นหนึ่ง คนไทยไม่ทิ้งกัน ชุมชนอยู่ดีมีสุข วิถีไทยวิถีพอเพียง รู้สิทธิรู้หน้าที่รู้กฎหมาย รู้กลไกการบริหารราชการ รู้จักประชาธิปไตยไทยนิยม รู้เท่าทันเทคโนโลยี ร่วมแก้ไขปัญหายาเสพติด และงานตามภารกิจของทุกหน่วยงาน (Function) 

 สำหรับ Road Map แผนปฏิบัติงานโครงการ "ไทยนิยม ยั่งยืน" มีอยู่ด้วยกัน 4 ครั้ง ครั้งที่ 1 ระหว่างวันที่ 21 กุมภาพันธ์ - 20 มีนาคม 2561  ซึ่งเป็นการดำเนินการสอบถามความเป็นอยู่การประกอบอาชีพวิเคราะห์ปัญหาความเดือดร้อนเยี่ยมเยียนรายครัวเรือน รายบุคคล ค้นหาความต้องการของประชาชนในชุมชนเพื่อจัดทำโครงการ เสนอตามกรอบพัฒนาคุณภาพชีวิต และความเป็นอยู่ ครั้งที่ 2   วันที่ 21 มีนาคม - 10 เมษายน 2561 ติดตามขับเคลื่อนการพัฒนา/แก้ไขปัญหา สร้างการรับรู้ และปฏิบัติตามสัญญาประชาคม รู้สิทธิ รู้หน้าที่ รู้กฎหมาย รู้รักประชาธิปไตย รู้กลไกบริหาร ครั้งที่ 3 ระหว่าง วันที่ 1 - 30 เมษายน 2561 ติดตามขับเคลื่อนการพัฒนาแก้ไขปัญหา สร้างการรับรู้ความคิด (Mind Set) เพื่อการมีส่วนร่วมในการพัฒนา "วิถีไทยวิถีพอเพียง" และ ครั้งที่ 4 ระหว่าง วันที่ 1 - 20 พฤษภาคม 2561 ติดตามการขับเคลื่อนการพัฒนา/แก้ไขปัญหา สร้างการรับรู้ปรับความคิด (Mind Set) เพื่อการมีส่วนร่วมในการพัฒนา รู้เท่าทันเทคโนโลยี ร่วมแก้ไขปัญหายาเสพติด